OBR-2

# Osnutek okvirnega sporazuma

|  |  |
| --- | --- |
| NAROČNIK: | UL, BIOTEHNIŠKA FAKULTETAJamnikarjeva 101, 1000 Ljubljanaki ga zastopa: prof. dr. Emil Erjavec, dekanmatična št.: 1626914identifikacijska št.: SI 94761795(v nadaljevanju naročnik)in |
| IZVAJALEC: |           ki ga zastopa:      matična št.:      identifikacijska št.:      transakcijski račun št., banka:      (v nadaljevanju izvajalec) |

sklepajo

**OKVIRNI SPORAZUM ŠT. 402-4/2020-**

**ELEKTROINŠTALACIJSKE STORITVE ZA POTREBE UL, BIOTEHNIŠKE FAKULTETE**

**SPLOŠNE DOLOČBE**

1. člen

Pogodbeni stranki ugotavljata:

* da je postopek oddaje javnega naročila »Elektroinštalacijske storitve za potrebe UL, Biotehniške fakultete«, izvedla UL, Biotehniška fakulteta, Jamnikarjeva 101, 1000 Ljubljana v svojem imenu in za svoj račun (v nadaljevanju naročnik),
* da je bilo naročilo izvedeno po postopku naročila male vrednosti, objavljenem na Portalu javnih naročil pod št. objave JN00     /2020-W01 dne      ,
* da je bil izvajalec izbran kot najugodnejši ponudnik predmetnega javnega naročila na podlagi odločitve o oddaji naročila št.      , z dne      ,
* da je odločitev o oddaji javnega naročila pravnomočna,
* da sta dokumentacija v zvezi z naročilom in ponudbena dokumentacija sestavni del tega okvirnega sporazuma.
1. člen

Predmet okvirnega sporazuma so elektroinštalacijske storitve za potrebe UL, Biotehniške fakultete v skladu z zahtevami naročnika, opredeljenimi v dokumentaciji v zvezi z javnim naročilom.

Naročnik naroča storitve, izvajalec pa se zavezuje, da bo storitve opravil v dogovorjenih rokih.

Izvajalec mora pri izvajanju pogodbenih obveznosti, ki so predmet tega okvirnega sporazuma, upoštevati vso veljavno slovensko zakonodajo. Izvajalec mora zagotoviti, da bodo izvedene storitve opravljene skladno z veljavnimi predpisi.

Naročnik se ne zavezuje, da bo naročil določeno količino in vrsto storitev, saj je obseg storitev zanj v trenutku sklepanja okvirnega sporazuma objektivno neugotovljiv. Naročnik pa se z okvirnim sporazumom zavezuje, da bo v primeru, ko bo naročal elektroinštalacijske storitve, ki so predmet tega javnega naročila, pozval ponudnika, s katerim bo imel sklenjen ta okvirni sporazum, k pričetku del.

Storitve se izvajajo na naslednjih lokacijah: Dekanat, Oddelek za agronomijo, Oddelek za krajinsko arhitekturo, Oddelek za živilstvo, Jamnikarjeva 101, 1000 Ljubljana, Oddelek za biologijo, Večna pot 111, 1000 Ljubljana, Oddelek za biologijo, Botanični vrt, Ižanska cesta 15, 1000 Ljubljana, Oddelek za gozdarstvo, Večna pot 83, 1000 Ljubljana, Oddelek za lesarstvo, Rožna dolina, Cesta VIII/34, 1000 Ljubljana, Oddelek za zootehniko, Groblje 3, 1230 Domžale in Oddelek za zootehniko, PRC Krumperk, Gorjuša 19a, 1233 Dob oz. po dogovoru.

**KOLIČINE, CENE IN IZVEDBENI POGOJI**

1. člen

Ocenjena vrednost okvirnega sporazuma je 213.900,00 EUR brez DDV oz. 260.958,00 EUR z DDV za 48 mesecev.

Cene na enoto so določene v obrazcu Predračun (OBR-1), ki je sestavni del ponudbe in priloga tega okvirnega sporazuma ter je za pogodbeni stranki zavezujoča. Cene materiala od tržnih cen navzgor ne smejo odstopati.

Navedene storitve se izvajalec zaveže izvesti v skladu:

* s ponudbo izvajalca       št.       z dne       (zajet ponudbeni predračun),
* z dokumentacijo v zvezi z oddajo javnega naročila in njenimi prilogami,
* s pogoji iz te dokumentacije.

S tem sporazumom se naročnik in izvajalec dogovorita o splošnih pogojih izvajanja javnega naročila. Sestavni del tega sporazuma so pogoji, določeni z dokumentacijo v zvezi z oddajo javnega naročila in ponudbeno dokumentacijo izvajalca po okvirnem sporazumu. Cene morajo vključevati vse stroške, povezane z realizacijo predmeta javnega naročila (npr. stroški dela, manipulativni stroški, kilometrina, …), DDP objekti UL, Biotehniške fakultete. Najmanjša obračunska enota je 30 minut. Stroške porabljenega materiala bo izbrani izvajalec obračunal glede na porabo oz. glede na popis materiala, ki ga bo pripravil naročnik. Za neinterventna dela lahko naročnik od ponudnika najprej zahteva ponudbo za potrebni material in ocenjeno število ur. Cene materiala od tržnih cen navzgor ne smejo odstopati, sicer bo naročnik takšen račun oz. ponudbo zavrnil in zahteval popravek. Naročnik bo takšna odstopanja dokazoval s pridobljenima najmanj dvema ponudbama ponudnikov materiala.

V kolikor se izvajalec ne bo strinjal s popravo ponudbe, lahko naročnik storitev naroči drugemu izvajalcu. V tem primeru ima naročnik pravico zaračunati izvajalcu 10% manipulativnih stroškov od vrednosti naročene storitve, hkrati pa lahko odstopi od okvirnega sporazuma in unovči zavarovanje za dobro izvedbo pogodbenih obveznosti.

Cene so fiksne eno leto od pričetka veljavnosti okvirnega sporazuma. Cene v prihodnjih letih se lahko valorizirajo v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja Uradni list RS št. 01/04), in sicer se kot podlaga za valorizacijo denarnih obveznosti uporabi indeks cen življenjskih potrebščin.

Valorizacija denarnih obveznosti, ki temelji na povišanju indeksa cen iz prejšnjega odstavka, se lahko prvič izvede po preteku enega leta od veljavnosti pogodbe in ko kumulativno povečanje dogovorjenega indeksa cen preseže 4% vrednosti, šteto od preteka enega leta od sklenitve pogodbe.

Nadaljnja povišanja se lahko izvedejo, ko kumulativno povečanje dogovorjenega indeksa cen ponovno preseže 4% vrednosti od zadnjega povišanja denarnih obveznosti.

Povišanje denarnih obveznosti lahko znaša največ 80% povišanja indeksa cen. Povišanje cen, na način, določen v tem členu, predlaga izvajalec.

**ROK IZVEDBE POGODBENIH DEL**

1. člen

Storitve bo izvajalec izvajal na podlagi pisnega naročila (naročilnice) naročnika, prejetega na elektronski naslov      , intervencijske storitve pa na podlagi telefonskega klica predstavnika naročnika, prejetega na telefonsko številko      . Ponudnik mora zagotoviti prioriteto pred ostalimi. Ponudnik zagotavlja izvajanje storitev vse delovne dni v letu, za intervencijske storitve pa vse dni v letu, 24 ur na dan.

Rok za pričetek izvajanja rednih servisnih storitev je največ 10 delovnih dni od prejema pisnega naročila. Rok za pričetek izvajanja intervencijske storitve je največ 8 ur od prejema telefonskega klica predstavnika naročnika. V kolikor gre za okvaro, ki bi naročniku povzročila večjo materialno ali finančno škodo, pa je rok za pričetek izvajanja intervencijske storitve največ 2 uri.

Rok za odpravo napak je največ 5 delovnih dni od prejema reklamacij.

**OBVEZNOSTI STRANK**

1. člen

Naročnik se zaveže:

- izpolnjevati vse predvidene obveznosti v rokih in na predviden način;

- sodelovati z izvajalcem s ciljem, da se storitve izvršijo pravočasno in v obojestransko zadovoljstvo;

- tekoče obveščati izvajalca o vseh spremembah in novo nastalih situacijah, ki bi lahko imele vpliv na izvršitev storitev;

- urediti plačilne obveze, izhajajoč iz okvirnega sporazuma;

- imenovati odgovornega predstavnika;

- izvajalcu dati na razpolago vso dokumentacijo in informacije, s katerimi razpolaga in so za prevzeti del obsega storitve potrebne.

Izvajalec se obvezuje, da bo:

- svoje naloge opravil strokovno in s skrbnostjo dobrega strokovnjaka;

- da bo ponujeno blago in material tehnično brezhibno;

- opravljal storitve po tem okvirnem sporazumu po pravilih stroke, v skladu z navodili naročnika in v pogodbenih rokih;

- storitve opravljal v skladu s splošnimi tehničnimi zahtevami naročnika in zahtevami naročnika, ki se nanašajo na temeljne okoljske zahteve Uredbe o zelenem javnem naročanju (Uradni list RS, št. 51/17 in 64/19);

- omogočal ustrezen nadzor naročniku;

- med izvajanjem pogodbenih del samostojno poskrbel za vse potrebne ukrepe varstva pri delu, varstva okolja in varstva pred požarom ter za izvajanje teh ukrepov, za posledice njihove morebitne opustitve pa prevzema polno odgovornost;

- za vsako spremembo pri izvajanju okvirnega sporazuma zahteval pisno soglasje naročnika;

- naročnika pravočasno opozoril pri morebitnih ovirah pri realizaciji storitev;

- ščitil interes naročnika ter varoval po predpisih vsako informacijo, ki jo izve med opravljanjem storitev;

- pri izvajanju del se bo prilagajal delovnemu času naročnika ter dela izvajal na način in v času, da minimalno moti delovni proces naročnika. Izvajalec se o času izvajanja storitev dogovori z vsakokratnim naročnikom storitev;

- vse storitve izvrševal strokovno, s strokovno usposobljenimi kadri in kakovostno, kot dober gospodar ter s skrbnostjo dobrega strokovnjaka v skladu z navodili naročnika in v skladu z v Republiki Sloveniji veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi;

- da bo pri vseh delih zavaroval delovišče in ga ustrezno označil;

- da bo vsa dela na višini izvajal skladno s pravilniki in predpisi s področja dela na višini;

- da bo poskrbel za strokovno, kakovostno in pravočasno izvedbo del vseh podizvajalcev, prav tako pa je do zaključka vseh del dolžan izvajati koordinacijo del podizvajalcev.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre okvirni sporazum, v celoti uveljavi zavarovanja za izvedbo pogodbenih obveznosti, v primeru škode pa tudi zahteva odškodnino.

Če izvajalec zamuja z izvajanjem storitev toliko, da bi lahko naročniku nastala škoda, ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode. Več kot enkratna zamuda ima lahko za posledico razdrtje okvirnega sporazuma.

Če zamuda izvajalca ali napake v izvedbi bistveno zmanjšajo pomen posla, lahko naročnik razdre okvirni sporazum ali prekliče naročilo.

Zgoraj naštete ukrepe lahko naročnik uveljavlja po opominu, po katerem izvajalec ne popravi zamude v roku, ki bi ga naročnik lahko prenesel brez neugodnih posledic. Opomin mora biti izvajalcu poslan pisno ali na elektronski način.

V kolikor izvajalec storitve ne opravi, ne opravi pravočasno ali jo opravi neustrezno, lahko naročnik, ne glede na pogodbeno kazen ali druge oblike zavarovanja, izvede nakup storitve na trgu na stroške izvajalca (kritni kup). Izvajalec mora povrniti razlike v ceni med naročenimi storitvami in svojo ponudbeno ceno, hkrati pa ima naročnik tudi pravico do zaračunavanja manipulativnih stroškov v višini 5% vrednosti storitev.

Naročnik bo izvajalcu stroške, nastale zaradi dogodkov predvidenih v tem členu, zaračunal z izdajo računa. V kolikor tekom izvajanja okvirnega sporazuma naročnik izstavi račun zaradi zgoraj navedenih nepravilnosti pri izvajanju okvirnega sporazuma s strani naročnika, ima naročnik pravico nemudoma prekiniti okvirni sporazum in unovčiti finančno zavarovanje za dobro izvedbo pogodbenih obveznosti.

1. člen

Za vso škodo, ki bi nastala zaradi nestrokovnega in nepravilnega izvajanja storitev po tem okvirnem sporazumu tretjim osebam, odgovarja izvajalec.

Izvajalec v celoti prevzema odgovornost za delavce, ki bodo opravljali storitve, ali odgovornost za škodo proti tretjim osebam, ki bi jo utrpele zaradi izvajanja storitev. Naročnik nima nikakršne odgovornosti proti izvajalcu, njegovim delavcem ali tretjim osebam.

1. člen

Izvajalec je dolžan pri izvedbi storitev upoštevati okoljske vidike ter zagotoviti, da se izpolnijo temeljne okoljske zahteve Uredbe o zelenem javnem naročanju (Uradni list RS, št. 51/17 in 64/19), zlasti:

* delež električnih sijalk, ki so uvrščene v najvišji energijski razred, dostopen na trgu, znaša najmanj 90 %;
* delež svetilk, ki omogoča uporabo električnih sijalk, uvrščenih v najvišji energijski razred, dostopen na trgu, znaša najmanj 90 %;
* razsvetljava v notranjih prostorih omogoča uporabo predstikalnih naprav z možnostjo zatemnjevanja pri najmanj 40 % vseh sijalk;
* delež sanitarnih armatur, ki so nameščene v nestanovanjskih prostorih za več uporabnikov in pogosto uporabo ter omogočajo omejitev časa posamezne uporabe vode, znaša najmanj 70 %;
* delež splakovalnih sistemov iz opreme za stranišča na splakovanje in opreme za pisoarje, ki vključuje napravo za varčevanje z vodo, znaša najmanj 60 %.
1. člen

Napake oziroma pomanjkljivosti pri izvajanju storitev po okvirnem sporazumu, ki jih ugotovi naročnik med samim izvajanjem ali po opravljeni storitvi, mora izvajalec odpraviti takoj oziroma v roku, ki ga določi naročnik. Če izvajalec tega ne stori, je odškodninsko odgovoren naročniku.

Stroške, nastale z odpravo napake, vključno s prevoznimi stroški in vsemi morebitnimi drugimi stroški ter povrnitev s tem nastale škode, nosi izvajalec. Vso povzročeno škodo je izvajalec dolžan plačati iz svojih sredstev v 30 dneh od datuma prejema pisnega zahtevka naročnika.

Izvajalec je dolžan odpraviti vse napake v skladu z določili Obligacijskega zakonika (Uradni list RS, št. 97/07 – uradno prečiščeno besedilo in 64/16 – odl. US) in ostalimi veljavnimi predpisi. Izvajalec v celoti odgovarja za izvedbo prejetega naročila do naročnika.

Reklamacije v zvezi z opravljenimi storitvami bo naročnik izvajalcu podal pisno v obliki zapisnika. Izvajalec bo vse morebitne reklamacije naročnika obravnaval prednostno, v roku največ petih delovnih dni.

**NAČIN IN ROK PLAČILA**

1. člen

Natančnejša opredelitev vrste, lastnosti, kakovosti in opisa predmeta oz. storitve se opredelijo v vsakokratnem naročilu na podlagi pravil tega okvirnega sporazuma.

Naročnik naroča storitve sukcesivno z naročilnico glede na potrebe po tovrstnih storitvah oz. s telefonskimi naročili predstavnika naročnika (velja za intervencijske storitve).

1. člen

Izvajalec izstavi naročniku e-račun prek spletne aplikacije UJPnet, priložiti mu mora specifikacijo storitev, podpisan delovni nalog s strani naročnika in vso ostalo potrebno dokumentacijo. E-račun mora vsebovati opredeljeno ceno storitve tako kot izhaja iz predračuna, višino davka na dodano vrednost (DDV), ki mora biti izražen v znesku in v odstotku od vrednosti storitev ter z vključenimi vsemi stroški, popusti in drugimi dajatvami v zvezi z izvedbo storitev, navedbo matične in davčne številke izvajalca, številko naročilnice in številko okvirnega sporazuma. Naročnik je dolžan plačati pogodbeno ceno za opravljeno storitev v 30. dnevnem roku po prejemu pravilno izstavljenega izvajalčevega računa na transakcijski račun izvajalca, ki je uradno evidentiran pri AJPES in bo naveden na računu.

Izvajalec se zavezuje, da bo na računu ločeno prikazal opis in vrednost storitev ter vrsto in vrednost materiala. Izvajalec se pri izstavitvi računov sklicuje na številko okvirnega sporazuma in številko naročilnice. Računu mora biti priložen prevzemni dokument, ki mora vsebovati najmanj naslednje:

- lokacijo opravljene storitve,

- datum opravljene storitve (v primeru intervencijske storitve tudi uro opravljene storitve),

- vrsto storitve,

- število opravljenih ur glede na kader,

- porabljen material,

- ime in priimek ter podpis predstavnika izvajalca in

- ime in priimek ter podpis predstavnika naročnika.

V kolikor računu ne bo priložen omenjeni dokument oz. ne bo vseboval omenjenih sestavin, bo naročnik račun zavrnil. V kolikor bodo cene materiala odstopale navzgor glede na tržne cene, bo naročnik račun zavrnil in izvajalec ga bo moral popraviti. V kolikor bo naročnik ugotovil, da navedene storitve niso bile izvedene v celoti ali kakovostno, bo račun zavrnil.

V primeru zavrnitve prevzemnega dokumenta (prevzemni dokument ne bo izkazovalo resničnega stanja izvedenih storitev, izdan bo preuranjeno, navedene bodo višje od tržnih cen ali drugih razlogov) bo naročnik izstavljeni račun zavrnil v celoti.

Naročnik je dolžan e-račun v roku 8 dni po prejemu potrditi oziroma zavrniti. Če naročnik v roku 8 dni računa ne potrdi, niti ne zavrne, se po preteku tega roka šteje, da je račun potrjen. Rok plačila je 30. dan po prejemu pravilno izstavljenega in potrjenega e-računa z vsemi zahtevanimi prilogami v tej pogodbi, pri čemer začne teči plačilni rok naslednji dan po prejemu potrjenega računa, ki je podlaga za izplačilo.

Izvajalec lahko v primeru zamude pri plačilu zaračuna naročniku zamudne obresti skladno z veljavnimi predpisi. V primeru ponavljanja zamud pri plačilu lahko izvajalec po pisnem opominu razdre okvirni sporazum.

V kolikor bo podizvajalec zahteval neposredno plačilo skladno z Navodili ponudnikom, so obvezne priloge računu glavnega izvajalca računi oz. situacije podizvajalcev, ki jih je izvajalec predhodno potrdil podizvajalcem. Roki plačil v primeru neposrednih plačil podizvajalcem so enaki kot za izvajalca. Izvajalec pooblašča naročnika, da v primeru neposrednih plačil podizvajalcu neposredno plačuje podizvajalcu, za delo, ki ga podizvajalec izvede.

**GARANCIJSKI ROKI**

1. člen

Garancijski rok za vgrajeni material mora biti enak, kot ga predpisuje proizvajalec. Podatek o garancijski dobi mora biti naveden na računu oziroma predračunu. Izbrani ponudnik za ves ponujeni material zagotavlja oz. bo vgrajeval le nadomestne dele, za katere jamči proizvajalec predmetnega materiala. Za čas življenjske dobe opreme mora ponudnik zagotavljati preskrbo z originalnimi nadomestnimi deli. Garancijska doba na storitve je najmanj 36 mesecev od opravljene storitve. V primeru z zapisnikom ugotovljenih napak začne teči garancijski rok z dnem, ko je napaka odpravljena. V primeru nezmožnosti odprave napak začne teči garancijska doba z dnem zapisniškega prevzema nadomestne opreme oziroma storitev.

Reklamacije naročnika zaradi kakovostnih napak ali nekvalitetno opravljenih storitev se upoštevajo, če jih naročnik sporoči izvajalcu takoj, najkasneje pa v 8 delovnih dneh od ugotovitve napake. Izvajalec je dolžan reklamacijo odpraviti brezplačno najkasneje v 5 delovnih dneh od prejema reklamacije.

V primeru, da v navedenem roku ni možno odpraviti napak, lahko naročnik odstopi od pogodbe in v celoti unovči zavarovanje za odpravo napak v garancijski dobi.

**ZAUPNOST PODATKOV**

1. člen

Pogodbeni stranki sta sporazumni, da vsi podatki, do katerih bi prišli z izvedbo tega okvirnega sporazuma, predstavljajo poslovno skrivnost in se zavezujeta, da bosta vse podatke skrbno varovali.

Enako, kot navedeno v prejšnjem odstavku, je zaupne podatke vsaka stranka dolžna varovati skladno z veljavno zakonodajo.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki in podatki, ki predstavljajo poslovno skrivnost in morajo pri delu z njimi ravnati z največja mero skrbnosti.

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz tega okvirnega sporazuma. Izvajalec je dolžan na zahtevo naročnika nadomestiti delavca, če se izkaže, da delavec ne izpolnjuje več predpisanih pogojev, ali če je ravnal, ali poskušal ravnati v nasprotju z določbami tega okvirnega sporazuma.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja okvirnega sporazuma, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo.

Izvajalec sme objaviti svojo poslovno povezanost z naročnikom samo ob izrecnem pisnem dovoljenju slednjega.

**ZAVAROVANJE POSLA**

1. člen

Izvajalec mora v roku 5 dni od sklenitve okvirnega sporazuma naročniku kot zavarovanje za dobro izvedbo pogodbenih obveznosti izročiti menično izjavo za dobro izvedbo pogodbenih obveznosti v višini 10% ocenjene vrednosti okvirnega sporazuma z DDV z veljavnostjo še 30 dni po zaključku tega okvirnega sporazuma.

Naročnik lahko zavarovanje unovči v celoti v naslednjih primerih (primeroma, a ne izključno):

* v primeru izvajalčevega odstopa od okvirnega sporazuma pred ali med njegovim trajanjem po izvajalčevi krivdi,
* v primeru nekvalitetnih storitev predmeta okvirnega sporazuma in neažurnega izvajanja storitev v smislu tega okvirnega sporazuma,
* v primeru, da izvajalec krši področno zakonodajo,
* za poravnavo stroškov in škode, ki bi nastala z nepravočasnimi storitvami,
* če se bo izkazalo, da izvajalec storitev ne opravlja skladno z okvirnim sporazumom, zahtevami dokumentacije v zvezi z javnim naročilom ali specifikacijami,
* če bo naročnik pogodbo oz. okvirni sporazum razdrl zaradi kršitev na strani izvajalca,
* če bo naročnik razdrl okvirni sporazum zaradi zamude ali drugih neaktivnosti izvajalca.

Predložitev zavarovanja dobre izvedbe posla je pogoj za veljavnost okvirnega sporazuma.

1. člen

Naročnik bo lahko glede na lastnosti posamičnega naročila pri izvajanju okvirnega sporazuma od ponudnika zahteval finančno zavarovanje za odpravo napak v garancijski dobi, kar bo eksplicitno določil pri posameznem naročilu.

Kot instrument zavarovanja za odpravo napak v garancijski dobi bo naročnik zahteval bančno garancijo oz. kavcijsko zavarovanje za dela in material, ki presegajo vrednost 10.000,00 € brez DDV ali menično izjavo s priloženo podpisano bianko menico za dela in material v vrednosti med 1.000,00 in 10.000,00 € brez DDV, v višini 5% vrednosti opravljenih del z DDV, kar bo eksplicitno opredelil pri posameznem naročilu. Zavarovanje bo veljalo še vsaj 30 dni po poteku garancijskega (jamčevalnega) roka, določenega v okvirnem sporazumu in dokumentaciji za oddajo javnega naročila.

Ponudniki morajo pri pripravi ponudbene cene to pravico naročnika upoštevati. Iz naslova zahteve glede finančnega zavarovanja za odpravo napak v garancijski dobi ponudnik ni upravičen do nobenih dodatnih plačil. Naročnik bo finančno zavarovanje unovčil, če izbrani ponudnik ne bo odpravil napak in pomanjkljivosti opravljenih storitev v času garancijskega roka, oz. če bo kršil druga pogodbena določila v zvezi z odpravo napak v garancijskem roku.

**POGODBENA KAZEN**

1. člen

V primeru, da izvajalec po svoji krivdi zamudi oziroma prekorači posamezen termin, za katerega se je pisno dogovoril z naročnikom, skladno s 5. členom okvirnega sporazuma, ima naročnik pravico zaračunati izvajalcu pogodbeno dogovorjeno kazen, ki znaša 0,5 % od skupne vrednosti pogodbenih del za vsak zamujeni dan. Vsota pogodbene kazni lahko znaša največ 10 % (deset odstotkov) od skupne ocenjene pogodbene vrednosti z DDV.

Plačilo pogodbene kazni zaradi zamude izvajalca ne odvezuje odškodninske odgovornosti in je v polni meri odgovoren za vso škodo, ki bi jo s tem povzročil naročniku. Pogodbeni stranki soglašata, da pravica zaračunati pogodbeno kazen za zamudo ni pogojena z nastankom škode naročniku. Povračilo morebitne tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni za zamudo. Pogodbeno kazen in morebitno škodo nastalo zaradi zamude naročnik lahko pobota pri končnem plačilu po tej pogodbi.

Za poplačilo nastalih stroškov in škode lahko naročnik unovči zavarovanje za dobro izvedbo pogodbenih obveznosti, v kolikor pa ta ne zadostuje, mora izvajalec plačati razliko do polne višine nastalih stroškov in škode v roku 30 dni od prejema pisnega zahtevka naročnika.

Naročnik lahko na stroške izvajalca poveri dela drugemu izvajalcu.

Za poplačilo nastalih stroškov in škode lahko naročnik vedno unovči zavarovanje za dobro izvedbo pogodbenih obveznosti, v kolikor le ta zadošča.

**VIŠJA SILA**

1. člen

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe in se jim stranka, na kateri strani je nastopila višja sila, ni mogla izogniti ali jih odvrniti ter onemogočajo (v celoti ali delno) izpolnitev pogodbenih obveznosti.

Pogodbena stranka je dolžna drugo pogodbeno stranko pisno obvestiti o nastanku in vrsti višje sile ter o njenem predvidenem trajanju, in sicer v dveh delovnih dneh po nastanku le-te.

V primeru višje sile ni nobena od pogodbenih strank odgovorna za neizpolnitev svojih obveznosti za čas trajanja višje sile in v obsegu, ki preprečuje izpolnitev okvirnega sporazuma.

**PREDSTAVNIKI PO OKVIRNEM SPORAZUMU**

1. člen

Skrbnik okvirnega sporazuma s strani naročnika je:

Skrbnik okvirnega sporazuma s strani izvajalca je:

**PREDČASNA ODPOVED / RAZDRTJE OKVIRNEGA SPORAZUMA**

1. člen

Naročnik bo vse pripombe v zvezi z izvrševanjem tega sporazuma sporočal izvajalcu v pisni obliki. V kolikor izvajalec pri naslednjih storitvah ne upošteva upravičenih pripomb naročnika, lahko naročnik odstopi od sporazuma. O odstopu od sporazuma naročnik pisno obvesti izvajalca s poštno povratnico.

Kot kršitev tega sporazuma se štejejo zlasti naslednje kršitve (našteto primeroma, a ne izključno):

* prenehanje poslovanja izvajalca,
* neustrezno izpolnjevanje določil okvirnega sporazuma (navedeno primeroma: neustrezno, nepravočasno izvajanje storitev, ipd.)
* izvedba storitev, ki ne ustreza dogovorjeni vrsti, kvaliteti in strokovnih zahtevam,
* neupoštevanje dogovorjenih cen storitev v nasprotju z določili sporazuma in ponudbe izvajalca,
* izvajanje obveznosti v nasprotju z dano ponudbo ter v nasprotju s sporazumom,
* drugih razlogov, ki kažejo na nespoštovanje pogodbenih obveznosti.

Naročnik si pridržuje pravico, da ob neizpolnjevanju zgoraj naštetih obveznosti ter drugih obveznosti tega sporazuma, sporazum prekine in unovči zavarovanje za dobro izvedbo pogodbenih obveznosti.

1. člen

Naročnik lahko okvirni sporazum predčasno odpove iz naslednjih razlogov:

* uveljavljenega finančnega zavarovanja za dobro izvedbo pogodbenih obveznosti;
* če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika;
* naročnik nima v posameznem proračunskem letu v ta namen zagotovljenih sredstev;
* naročnik lahko odpove okvirni sporazum tudi brez razloga.

Odpovedni rok znaša 30 dni od uradnega prejema pisne odpovedi s strani izvajalca ali naročnika.

Okvirni sporazum preneha veljati, če se bo tekom izvajanja okvirnega sporazuma ugotovilo, da je izvajalec, partner ali njegov podizvajalec kršil okoljsko, delovno in socialno zakonodajo.

**KONČNE ODLOČBE**

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Okvirni sporazum preneha veljati z dnem, ko je naročnik seznanjen, da je pristojni državni organ ali sodišče s pravnomočno odločitvijo ugotovilo kršitve delovne, okoljske ali socialne zakonodaje s strani izvajalca ali njegovega podizvajalca.

1. člen

Izvajalec se zavezuje, da bo na poziv naročnika v roku osmih dni od prejema poziva, posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komandistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izvajalec zagotavlja, da je izjava o udeležbi fizičnih in pravnih oseb pri lastništvu izvajalca, ki jo je pred sklenitvijo tega okvirnega sporazuma, resnična in izkazuje resnične podatke. V kolikor se ugotovi, da je lažna ali da vsebuje neresnične podatke, lahko naročnik nemudoma in brez odpovednega roka odstopi od tega okvirnega sporazuma.

**OSTALA DOLOČILA**

1. člen

Morebitne spore iz tega sporazuma, ki jih stranki ne bi mogli rešiti sporazumno, rešuje stvarno pristojno sodišče po sedežu naročnika.

1. člen

Okvirni sporazum je sklenjen za obdobje 48 mesecev. Sporazum je sestavljen in podpisan v treh (3) enakih izvodih, od katerih prejme izvajalec en izvod, naročnik pa dva in začne veljati z dnem podpisa obeh strank, pod odložnim pogojem, da izvajalec v petih dneh od podpisa okvirnega sporazuma predloži zavarovanje za dobro izvedbo pogodbenih del in kopiji zavarovalne police za zavarovanje odgovornosti iz naslova dejavnosti.

     , dne       Ljubljana, dne

IZVAJALEC: NAROČNIK:

 UNIVERZA V LJUBLJANI

 Biotehniška fakulteta

 prof. dr. Emil Erjavec, dekan

Priloga:

* Ponudba (OBR-1)

**OBR-3**

# Potrdilo o referenčnem projektu[[1]](#footnote-1)

Podpisani potrjevalec reference (naročnik referenčnega dela):

|  |  |
| --- | --- |
| Naziv |  |
| Naslov |  |

potrjujem, da je izvajalec (nosilec reference)

|  |  |
| --- | --- |
| Naziv |  |
| Naslov |  |

na podlagi pogodbe št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za nas izvedel *(ustrezno označiti)*

elektroinštalacijska dela

|  |  |
| --- | --- |
| predmet storitev |  |
| v vrednosti (v EUR brez DDV) |  |
| obdobje izvedbe (od - do) |  |

V obdobju našega sodelovanja se je izvajalec izkazal za kvalitetnega, strokovnega in korektnega. Izvajalec je vsa dela izvedel v skladu s pogodbenimi določili. Dela so bila opravljena pravilno in pravočasno, v dogovorjeni količini in kvaliteti ter v skladu z dogovorjenimi postopki in standardi po predpisih stroke.

|  |  |
| --- | --- |
| Kontaktna oseba pri naročniku referenčnega posla, ki lahko potrdi referenco | Ime in priimek: |
| E-pošta: |
| Telefon: |

|  |  |  |
| --- | --- | --- |
| Datum: | Žig: | Podpis: |

**OBR-3a**

# Potrdilo o referenčnem projektu za vodjo posameznih del[[2]](#footnote-2)

Podpisani potrjevalec reference (naročnik referenčnega dela):

|  |  |
| --- | --- |
| Naziv |  |
| Naslov |  |

potrjujem, da je vodja del (nosilec reference)

|  |  |
| --- | --- |
| Ime in priimek |  |

na podlagi pogodbe št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za nas vodil *(ustrezno označiti)*

elektroinštalacijska dela

|  |  |
| --- | --- |
| predmet storitev |  |
| v vrednosti (v EUR brez DDV) |  |
| obdobje izvedbe (od - do) |  |

V obdobju našega sodelovanja se je vodja del izkazal za kvalitetnega, strokovnega in korektnega izvajalca. Izvajalec je vsa dela izvedel v skladu s pogodbenimi določili. Dela so bila opravljena pravilno in pravočasno, v dogovorjeni količini in kvaliteti ter v skladu z dogovorjenimi postopki in standardi po predpisih stroke.

|  |  |
| --- | --- |
| Kontaktna oseba pri naročniku referenčnega posla, ki lahko potrdi referenco | Ime in priimek: |
| E-pošta: |
| Telefon: |

|  |  |  |
| --- | --- | --- |
| Datum: | Žig: | Podpis: |

**OBR-4**

# Soglasje podizvajalca za neposredna plačila[[3]](#footnote-3)

Podizvajalec

|  |
| --- |
|  |

 (naziv in naslov)

Na podlagi četrte alinee drugega odstavka 94. člena zahtevamo, da bo naročnik Univerza v Ljubljani, Biotehniška fakulteta za javno naročilo Elektroinštalacijske storitve za potrebe UL, Biotehniške fakultete na podlagi potrjenega računa oziroma situacije s strani ponudnika       */vpiše se naziv ponudnika/* neposredno poravnal našo terjatev do glavnega izvajalca, za dela izvedena na predmetu javnega naročila. Seznanjeni smo z navodili, ponudnikom in razpisnimi pogoji ter merili za dodelitev javnega naročila in z njimi v celoti soglašamo. Soglašamo s ponudbenimi cenami za naša dela, ki jih je v ponudbi podal ponudnik oz. glavni izvajalec in smo seznanjeni s plačilnimi pogoji iz dokumentacije v zvezi z oddajo javnega naročila.

|  |  |  |
| --- | --- | --- |
| Datum: | Žig: | Podpis: |

**OBR-5**

# Izjava o lastniških deležih in povezavah

Zaradi namena iz šestega odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2), to je zaradi zagotovitve transparentnosti posla in preprečitve korupcijskih tveganj pri sklepanju pravnih poslov, ter skladno s šestim odstavkom 91. člena Zakona o javnem naročanju (Ur. l. RS, št. 91/15), kot zakoniti zastopnik ponudnika v postopku javnega naročanja podajam naslednjo izjavo o udeležbi fizičnih in pravnih oseb v lastništvu ponudnika, ki vključuje podatke o ustanoviteljih, družbenikih, delničarjih, komanditistih ali drugih lastnikih in njihovih lastniških deležih.

**Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.**

|  |
| --- |
| Podatki o ponudniku |
| Polno ime oziroma naziv ponudnika |  |
| Sedež ponudnika |  |
| Matična številka ponudnika |  |
| Davčna številka ponudnika |  |

Podatki o udeležbi **pravnih** oseb v lastništvu ponudnika:

|  |  |  |  |
| --- | --- | --- | --- |
| Št. | Naziv | Sedež | Delež lastništva |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

Podatki o udeležbi **fizičnih** oseb v lastništvu ponudnika:

|  |  |  |  |  |
| --- | --- | --- | --- | --- |
| Št. | Ime | Priimek | Naslov stalnega prebivališča | Delež lastništva |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| …. |  |  |  |  |

Podatki o družbah, za katere se po določbah zakona, ki ureja gospodarske družbe, šteje, da so povezane družbe s ponudnikom:

|  |  |  |  |
| --- | --- | --- | --- |
| Št. | Naziv | Sedež | Vrsta povezave/Delež lastništva |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

|  |  |  |
| --- | --- | --- |
| Datum: | Žig: | Podpis: |

OBR-6

# Vzorec: Menična izjava za dobro izvedbo pogodbenih obveznosti

      (izdajatelj menice)

**MENIČNA IZJAVA**

Kot dobavitelj izročamo UL, BIOTEHNIŠKA FAKULTETA, Jamnikarjeva 101, 1000 Ljubljana (v nadaljevanju: UL, BF) za zavarovanje dobre izvedbe pogodbenih obveznosti po ponudbi št.       za javno naročilo »Elektroinštalacijske storitve za potrebe UL, Biotehniške fakultete«, objavljeno na Portalu javnih naročil dne      2020 pod št. JN00     /2020-W01 eno bianco menico, na kateri je podpisana pooblaščena oseba:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kot\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) (funkcija) (podpis)

Skladno s pogodbo       *(naziv in številka pogodbe, datum – izpolni se naknadno v primeru oddaje naročila)* je izvajalec dolžan dobaviti blago in opraviti storitve, kot je razvidno iz dokumentacije za oddajo javnega naročila in so sestavni del pogodbe v kvaliteti, količini in rokih, kot je dogovorjeno v pogodbi.

UL, BIOTEHNIŠKA FAKULTETA lahko unovči bianco menico v primeru, da izvajalec ne izpolni svojih pogodbenih obveznosti v dogovorjeni kvaliteti, količini in rokih. Pravica unovčiti bianco menico obstoji tudi v primeru delne izpolnitve obveznosti.

Pooblaščamo UL, BIOTEHNIŠKO FAKULTETO, da z vnaprejšnjim obvestilom izpolni bianco menico do višine       EUR (10 % od pogodbene vrednosti del z DDV), da izpolni vse druge neizpolnjene dele menice s poljubno dospelostjo in besedilom ter da jo sme uporabiti za izterjavo naših obveznosti.

Izdajatelj izrecno potrjuje in soglaša, da velja to pooblastilo in bianco podpisana menica tudi v primeru spremembe pooblaščenega podpisnika izdajatelja.

Pooblaščamo UL, BIOTEHNIŠKA FAKULTETA, da menico domicilira pri      , ki vodi naš TRR račun št.       ali pri katerikoli drugi osebi, ki vodi katerikoli drug račun izdajatelja menice, v katerega breme je možno poplačilo te menice v skladu z vsakokrat veljavnimi predpisi.

Veljavnost menične izjave se izteče 30 dni po koncu veljavnosti pogodbe.

IZDAJATELJ MENICE:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloga: bianco menica[[4]](#footnote-4)

**OBR-7**

# Vzorec: Menična izjava za odpravo napak v garancijski dobi

      (izdajatelj menice)

**MENIČNA IZJAVA**

Kot dobavitelj izročamo UL, BIOTEHNIŠKA FAKULTETA, Jamnikarjeva 101, 1000 Ljubljana kot zavarovanje za odpravo napak v garancijskem roku po ponudbi št.       za javno naročilo »Elektroinštalacijske storitve za potrebe UL, Biotehniške fakultete«, objavljeno na Portalu javnih naročil dne       2020 pod št. JN     /2020-W01, eno bianco menico, na kateri je podpisana pooblaščena oseba:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kot\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) (funkcija) (podpis)

Skladno s pogodbo       *(naziv in številka pogodbe, datum – izpolni se naknadno v primeru oddaje naročila)* je izvajalec dolžan po opravljenem tehničnem prevzemu v garancijskem roku odpraviti vse ugotovljene pomanjkljivosti skladno z določili citirane pogodbe in dokumentacije v zvezi z javnim naročilom.

UL, BIOTEHNIŠKA FAKULTETA lahko unovči bianco menico v primeru, da izvajalec v garancijskem roku oziroma v roku, ko velja ta menična izjava, ne bo izpolnil svoje obveznosti, kot izhaja iz naslova garancijske obveznosti.

Pooblaščamo UL, BIOTEHNIŠKA FAKULTETA, da z vnaprejšnjim obvestilom izpolni bianco menico do višine       (5 % od končne vrednosti opravljenih storitev z DDV), da izpolni vse druge neizpolnjene dele menice s poljubno dospelostjo in besedilom ter da jo sme uporabiti za izterjavo naših obveznosti.

Izdajatelj izrecno potrjuje in soglaša, da velja to pooblastilo in bianco podpisana menica tudi v primeru spremembe pooblaščenega podpisnika izdajatelja.

Pooblaščamo UL, BIOTEHNIŠKA FAKULTETA, da menico domicilira pri      , ki vodi naš TRR račun št.       ali pri katerikoli drugi osebi, ki vodi katerikoli drug račun izdajatelja menice, v katerega breme je možno poplačilo te menice v skladu z vsakokrat veljavnimi predpisi.

Veljavnost menične izjave je še 30 dni po poteku garancijskega (jamčevalnega) roka, določenega v navedeni pogodbi in dokumentaciji v zvezi z javnim naročilom.

IZDAJATELJ MENICE:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obvezna priloga: bianco menica[[5]](#footnote-5)

OBR-8

# Izjava ponudnika o razpolaganju z zadostnimi kadrovskimi zmogljivostmi

Ponudnik

|  |
| --- |
|  |

 (naziv in naslov ponudnika)

Izjavljamo, da imamo za dela, za katera se prijavljamo na javno naročilo, na razpolago minimalno potreben, spodaj naveden strokovno ustrezen kader za izvedbo predmeta javnega naročila.

**Odgovorni vodja posameznih del za elektroinštalacije po veljavni zakonodaji s strokovnim izpitom elektro stroke:**

|  |
| --- |
|  |

 (ime, priimek, izobrazba)

**KV električar**

|  |
| --- |
|  |

 (ime, priimek, izobrazba)

**KV električar**

|  |
| --- |
|  |

(ime, priimek, izobrazba)

|  |  |  |
| --- | --- | --- |
| Datum: | Žig: | Podpis: |

**Priloga:** Potrdilo o ustrezni izobrazbi odgovornega vodje posameznih del in za ostale nominirane kadre. V kolikor kader ni zaposlen pri ponudniku, mora ponudnik predložiti dokazila, iz katerih izhaja, kateri in kolikšno število strokovnjakov bo ponudniku na razpolago (podjemna pogodba, podizvajalska pogodba, ipd.).

1. Obrazec ponudnik izpolni za potrebno število referenc [↑](#footnote-ref-1)
2. Obrazec ponudnik izpolni za potrebno število referenc [↑](#footnote-ref-2)
3. Obrazec izpolni vsak podizvajalec, ki zahteva neposredno plačilo. V primeru sodelovanja večjega števila podizvajalcev, ki zahtevajo neposredno plačilo, se obrazec izpolni večkrat. [↑](#footnote-ref-3)
4. Menico izroči izbrani ponudnik naročniku po podpisu pogodbe [↑](#footnote-ref-4)
5. Menico izroči izbrani ponudnik naročniku po opravljenem tehničnem prevzemu za vsa dela in material v vrednosti med 1.000,00 in 10.000,00 € brez DDV [↑](#footnote-ref-5)